Iparszerűen lopják a gigantikus halakat a tavakból - Magro.hu
Az elmúlt időszakban több illegális haláttelepítést leplezett le a Nébih Állami Halőri Szolgálata (ÁHSZ). Legutóbb a Duna Adonyi-mellékágából egy 20 kg-nál nagyobb tömegű ponty került az egyik Fejér megyei horgásztóba, tavaly pedig a Tisza-tóból került egy méretes hal egy Pest megyei horgásztóba. Egy másik esetben a Közép-Tiszáról egy abádszalóki kerti tóba illegálisan áttelepített nagytestű pontyot szállíttatott vissza eredeti élőhelyére az ÁHSZ – írt róla a hellovidek.hu.
Sorra lopják a halakat a magyar tavakból (Fotó: Pixabay, webandi)
Azért történnek a lopások, mert a tavakból és folyókból kifogott, nagytermetű halak értéke elképesztően magas.
Pontos információ nincs arról, hogy milyen mértékeket ölt ez a jelenség, de a horgászok egymás között régóta beszélnek a probléma létezéséről.
Az illegálisan áttelepített nagytestű halakat általában a horgászok által a két különböző vízterületen készített, majd nyilvánosan közzétett fotók segítségével azonosítja az ÁHSZ. A leginkább érintett halfaj egyébként a ponty.
Témák: Állattenyésztés, gazdaságCimkék: horgászat, illegális haláttelepítés, ponty
Ízletes halászlé pontyból és apróhalakból Sok családban a karácsony elmaradhatatlan étele szenteste a halászlé. Vannak tradicionális halászlé receptek, mint például a Bajai halászlé, (amely id...